Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11960

b) védelmet nyújtson az elektrosztatikus töltés felhalmozódása okozta veszélyekkel szemben. 2007/70/II. szám D. 6. Kényszerleszállásra vonatkozó rendelkezések D. 6. 1. A repülőgép tervezésekor gondoskodni kell a fedélzeten tartózkodók védelméről kényszerleszállás esetére, hogy megvédjék őket a tűztől és a sebességcsökkenés közvetlen hatásaitól, valamint azoktól a sérülésektől, melyeket a repülőgép belső berendezési tárgyai okozhatnak a sebességcsökkenés bekövetkezése miatt. D. 6. 2. Eszközöket kell biztosítani a repülőgép gyors kiürítéséhez olyan körülményekre, melyek valószínűleg fennállnak egy kényszerleszállást követően. Ezeket az eszközöket a repülőgép utasainak és a személyzet kapacitásának összhangba hozásával kell meghatározni, és alkalmasnak kell lenniük a kívánt cél eléréséhez. D. 6. 3. Az utaskabin belső kialakításának, a vészkijáratok helyének és számának, – beleértve a menekülő útvonalakat és a kijáratok megvilágításának módját és azok elhelyezkedését,- olyannak kell lenni, hogy elősegítsék a repülőgép gyors kiürítését olyan valószínűen előforduló körülmények között, melyek egy kényszerleszállást követően állnak elő. D. 6. 4. Olyan repülőgépeknél, melyeket vízre történő kényszerleszállásra alkalmasnak nyilvánítottak, a tervezésénél maximális megvalósítható mértékben kell gondoskodni arról, hogy kényszerleszállás után a repülőgép utasai és személyzete a lehető legbiztonságosabb módon tudja elhagyni a repülőgépet. D. 7. Földi kiszolgálás A tervezés során megfelelően kell gondoskodni arról, hogy a földi kiszolgálás tevékenységei alatt (például: vontatás, repülőgépre csatlakozás) minimális legyen a veszély, hogy a repülőgép biztonságos üzemeltetés szempontjából lényeges részei károsodnak, és amely esetleg észrevétlen maradhat. A védekezésnek olyan fajtái, mint például utasítások és korlátozások, számításba vehetők. „E” ALRÉSZ. HAJTÓMŰVEK E. 1. Hajtóművek Minden hajtóműtípust a légialkalmassági követelményeknek megfelelő bizonyítvánnyal kell ellátni. E. 2. Légcsavarok Minden légcsavartípust a légialkalmassági követelményeknek megfelelő bizonyítvánnyal kell ellátni. E. 3. A hajtómű felépítése E. 3. 1. Megfelelés a hajtóműre és légcsavarra vonatkozó korlátozásoknak. A hajtóművet úgy kell megtervezni, hogy a hajtóművek és légcsavarok (ha alkalmazható) alkalmasak legyenek a használatra a várható üzemeltetési körülmények között. A repülési kézikönyvben feltüntetett körülmények között a repülőgép a hajtóművekre és légcsavarokra meghatározott korlátozások túllépése nélkül legyen képes működni ezen alfejezetnek megfelelően. E. 3. 2. A hajtómű fordulatszámának szabályozása Olyan felépítéseknél, ahol egy meghibásodott hajtómű továbbműködése megnövelheti a tűz, vagy egy súlyos szerkezeti meghibásodás veszélyét, olyan megoldásokat kell a hajózó személyzet részére biztosítani, mellyel a személyzet leállíthatja a hajtómű működését repülés közben, vagy egy biztonságos szintre le tudja azt csökkenteni. 2007/70/II. szám E. 3. 3. Gázturbinás hajtómű Egy gázturbinás hajtómű felépítése esetén:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes